ועדת הפנים ואיכות הסביבה, כנסת 15, פרוטוקול מספר 421, 2002-05-14 11:00

חברי הוועדה: אורי אריאל יגאל ביבי עבד אלמאלכ-דהאמשה נסים זאב יהודית נאות איוב קרא נחמה רונן מוסי רז

מוזמנים: רוני מילוא השר לשיתוף פעולה אזורי ערן וייטרב עוזר השר לשיתוף פעולה אזורי אמיר ילניק,עו"ד לשכה משפטית, משרד התשתיות רב סרן רונן פנחס פרקליטות צבאית רב סרן יצחק יעקובי קצין פרוייקט דמדומי בוקר רותי רוטנברג,עו"ד יועצת משפטית, המשרד לאיכות הסביבה אלי ורבורג מנהל תחנה לזיהום ים וחופים חיים אנג'וני מנהל אגף החקלאות ופיתוח הכפר, משרד החקלאות נטלי אוסטרובסקי ממונה על תוכניות ארציות, משרד הפנים יהודה זמרת, עו"ד לשכת היועמ"ש, משרד הפנים דודו כהן ממונה מחוז דרום, משרד הפנים אליסיה סיבר מתכננת מחוז הדרום, משרד הפנים אילנה שפרן עוזרת מנהלת מינהל התכנון, משרד הפנים רינה נשר,עו"ד משרד הפנים אסתי אורן,עו"ד יועמ"ש רשות הנמלים שמעון ליאור ראש היחידה לבטיחות ואיכות הסביבה ברשות הנמלים אורון פרץ,עו"ד יועמ"ש של רשנ"ר רמי קלינגר ממונה איכ"ס, רשנ"ר יהודה שטיין,עו"ד לשכה משפטית, משרד התחבורה אודי גלילי מנהל היחידה לארכיאולוגיה ימית, משרד החינוך ירון ארגז ממונה לתכנון תיירותי, משרד התיירות יוני גרטי אגף תקציבים, משרד האוצר נועם הוייזליך,עו"ד משרד האוצר עידית גרינבוים לשכה משפטית, משרד המסחר והתעשייה שרית שפיגלשטיין,עו"ד משרד המשפטים עופר אבירן משרד החוץ ניר פפאי רכז חופים, החברה להגנת הטבע מירה שוורץ אגף תכנון ופיתוח מינהל מקרקעי ישראל עזרי אלון מנהל מחוז אילת, הרשות לשמורות הטבע והגנים הלאומיים מוטי ארד,עו"ד עמותת צלול רחל בורטה-לרר עמותת צלול איל רותם בעלי חברה דג סוף רון צין,עו"ד דג סוף עמיר אלמגור,עו"ד ערדג מיכל זילברברג,עו"ד ערדג צילי אולשן, עו"ד ערדג גדעון ברונברג,

מוזמנים: עו"ד חיים וסביבה יובל יועז חיים וסביבה וירנה כהן מגמה ירוקה לימור שחר מגמה ירוקה

מנהלת הוועדה: הצעת חוק לשימור מפרץ אילת, התשס"ב-2002.

משה גפני: אני מתכבד לפתוח את ישיבת הוועדה.

משה גפני: על סדר היום: הצעת חוק לשימור מפרץ אילת, התשס"ב-2002, של חברי כנסת רבים.

משה גפני: מובילה את החוק חברת הכנסת נחמה רונן.

משה גפני: קיימנו ישיבה עקרונית על החוק.

משה גפני: קיימנו גם דיונים רבים על מה שהחוק הזה רוצה לקבע בחקיקה לגבי הנושא של מפרץ אילת.

משה גפני: הויכוח הקשה מתמקד בעניין של כלובי הדגים שנמצאים במפרץ אילת.

משה גפני: הטענה כנגד המציאות הזאת היא, שרוצים שמפרץ אילת יהיה מפרץ נקי.

משה גפני: המפרץ הזה הוא אתר תיירות, הוא מקור פרנסה לכל התושבים באיזור.

משה גפני: אין ויכוח שכלובי הדגים הם מפגע אקולוגי.

משה גפני: יש ויכוח אם זה המפגע היחיד ומה גודלו של המפגע.

משה גפני: גם בתי המלון, הביוב, עקבה פוגעים במפרץ.

משה גפני: החלק האחר שמתנגד לפגיעה בכלובי הדגים טוען שמדינת ישראל איפשרה, עודדה, החליטה והחכירה את המקום לחברות הדגים, שהן בעיקר מקיבוצי הסביבה, ואנשים רבים מתפרנסים מגידול דגי הדניס במפרץ אילת, לכן לבוא היום ולפגוע במקור פרנסה של מאות משפחות זה דבר שאסור לעשות.

משה גפני: מליאת הכנסת החליטה לקבל את החוק של חברי הכנסת.

משה גפני: תפקידה של הוועדה לפי תקנון הכנסת, להכין את החוק לקריאה ראשונה.

משה גפני: בהכנה לקריאה ראשונה יכולה להחליט ועדת הפנים שהיא דוחה את החוק או מקבלת אותו.

משה גפני: בכל מקרה, אם נחליט שאנחנו מקבלים את החוק או אם נחליט שאנחנו דוחים אותו, ההחלטה הסופית בידי מליאת הכנסת.

משה גפני: אם מחליטים לדחות את החוק הזה, אני צריך כיושב-ראש הוועדה להביא למליאת הכנסת את המלצתה של ועדת הפנים לדחות את החוק הזה.

משה גפני: אם מליאת הכנסת לא מקבלת את זה, היא תדון בזה בהכנה לקריאה ראשונה.

משה גפני: אני את מלאכתי כיושב-ראש הוועדה מתכוון לעשות בלי חוכמות.

משה גפני: אני הולך לעבור על החוק הזה סעיף סעיף.

יגאל ביבי: האם החוקים הקיימים היום לא עונים על הצרכים?

יגאל ביבי: אני בעד לבדוק את הנושא של הדגים, אבל לא יכול להיות שבהזדמנות זו שמטפלים בדגים מטפלים בכל נושא התכנון.

יגאל ביבי: אני חושב שיהיו הרבה התנגדויות.

יגאל ביבי: אני מציע שאם יש בעיה שהחוקים הקיימים לא עונים עליה, אנחנו נתקן את החוקים.

נחמה רונן: אם תקרא את החוק תראה שהוא לא קשור לדגים, הוא קשור לכל המפרץ.

נחמה רונן: כפי שכבר אמרת, אדוני היושב-ראש, קיימנו כמה דיונים עקרוניים.

נחמה רונן: מי שקורא בתשומת לב את הצעת החוק לשימור מפרץ אילת, רואה פה חוק כוללני בכל מה שקשור למפרץ.

נחמה רונן: כלובי הדגים זה רק פן אחד, לאו דווקא הפן החשוב בחוק הזה.

נחמה רונן: החוק הזה בא לשמר את החי, את הצומח ואת הסביבה במפרץ אילת.

נחמה רונן: אני חושבת שכולנו נסכים שנשארו מעט מאוד מקומות במדינת ישראל שעדיין עונים על התואר של ערכי טבע, כאלה שצריכים לשמור עליהם, מקומות שהציבור יכול לבוא אליהם לפנאי ולנופש.

נחמה רונן: אם אנחנו לא רוצים להרוס במו ידנו את המעט שנשאר, הרי שלמפרץ אילת יש ערך בהיבט המדיני ובהיבט התיירותי.

נחמה רונן: ככזה צריך לשמור עליו, לטפח אותו ולהציל את מה שעוד ניתן להציל.

נחמה רונן: בכל המכלול של מפרץ אילת יש גם את נושא כלובי הדגים שמטופל בכל מיני רמות, לאו דווקא בחוק הזה.

נחמה רונן: יש החלטה של המועצה הארצית לתכנון ובנייה, יש הצעת החלטה של השר דהן לממשלה ויש הצעה של השר רוני מילוא לממשלה.

נחמה רונן: אני מציעה שלא נשים את נושא כלובי הדגים כעיקר.

נחמה רונן: אני חושבת שהעיקר הוא להתייחס לחוק, שהוא בראש וראשונה חוק דקלרטיבי שאומר מה המשמעות של המפרץ, ואחר כך לטפל בכל מה שצריך לטפל בגלל הייחודיות של המקום הזה.

משה גפני: דיברתי אתמול עם ראש עיריית אילת.

משה גפני: עיריית אילת תומכת בחוק הזה.

מירי פרנקל-שור: בפני הוועדה מונחת הצעת חוק, שמטרתה "למנוע פגיעה בלתי הפיכה במפרץ אילת.

מירי פרנקל-שור: " כותבת חברת הכנסת רונן בהצעת החוק: "היא באה לידי ביטוי בין היתר בהפרעות לחי ולצומח, בנזק לשוניות ואלמוגים מסיבות אלה: פעילות הנמל המסחרי, הנמל, החקלאות הימית, הצוללנים, העיר אילת.

מירי פרנקל-שור: ." אין חולק על כך שלכל אחד מהגורמים האלה יש השפעה סביבתית על מפרץ אילת.

מירי פרנקל-שור: המחלוקת בין המומחים השונים זה רק לגבי עוצמת הפגיעה ומידת הפגיעה של כל אחד מהם.

מירי פרנקל-שור: על-מנת להלחם בתופעה הזאת, מציעה חברת הכנסת רונן כמה סעיפים בהצעת החוק.

מירי פרנקל-שור: למשל, קביעת שימושים שיותרו במפרץ אילת וקביעת איסורים לפעילויות שפוגעות במפרץ אילת וכו'.

מירי פרנקל-שור: הצעת החוק הזאת באה לשנות את כללי המשחק הקיימים היום.

מירי פרנקל-שור: למיטב הבנתי, לפני שניתן לשנות את הנורמה שקיימת היום, חייבת הוועדה להתייחס למה שנעשה היום במפרץ, מה השפעה שאמורה להיות ומי פועל שם.

מירי פרנקל-שור: אני אקח את החקלאות הימית כדוגמה.

מירי פרנקל-שור: החקלאות הימית פועלת במפרץ מזה 15 שנה.

מירי פרנקל-שור: לפי המסמכים שהוצגו בפני הוועדה, היתה פה השקעה של למעלה מ-100 מיליון שקלים של המדינה.

מירי פרנקל-שור: המדינה מעולם לא אמרה לחברות הדגים שיבוא זמן ותפסק הפעילות.

מירי פרנקל-שור: הוועדה חייבת, לפני שהיא מעבירה את הצעת החוק, לתת את הדעת לגבי הוראות המעבר ולגבי הסדר הפעילות בין המצב שקיים היום למצב העתידי.

נסים זאב: את מתכוונת לזה שיצטרכו לשפות אותם?

מירי פרנקל-שור: זאת דרך אחת.

מירי פרנקל-שור: יכול להיות שהוועדה תגיע למסקנה שעל-מנת שפעילות כלובי הדגים תפסק, צריך לתת מנגנון פיצוי.

מירי פרנקל-שור: המדינה השקיעה, חברות פרטיות השקיעו, מקור פרנסתם של אנשים רבים תלוי בחברות הדגים הללו.

נחמה רונן: את מעמידה את זה במצב של שחור או לבן, שאם הם צריכים לצאת אז פרנסתם חדלה.

נחמה רונן: זה לא המצב.

מירי פרנקל-שור: צריך לבחון.

איוב קרא: כבר היה דיון בנושא הזה.

איוב קרא: יש אופציה אחרת לכלובי הדגים.

יגאל ביבי: כלובי הדגים זה חלק קטן מהחוק הזה.

יגאל ביבי: החוק הזה משנה מהותית את כל חוק התכנון והבנייה.

מירי פרנקל-שור: החשיבות של הוראות המעבר היא חשובה, כיוון שאחרת ניתן יהיה לטעון נגד חוקתיותו של החוק.

מירי פרנקל-שור: אין ספק שיש בו איזו שהיא פגיעה בחופש העיסוק ובחופש הקניין.

מירי פרנקל-שור: הוועדה תחליט אם להתייחס לנושא של הוראות המעבר ולפרק הביניים שבין כניסתו של החוק הזה לתוקף ובין המצב הקיים היום.

מירי פרנקל-שור: אני לא נכנסת לשאלה של באיזה מקום הצעת החוק הזאת צריכה להיות.

ניסים דהן: כשר בריאות יש לי הרבה מה לומר על החוק, למרות שמישהו רצה להוציא את משרד הבריאות מהחוק בגלל שהשר הוא לא רוני מילוא אלא מישהו אחר.

ניסים דהן: אם שר הבריאות היה רוני מילוא היה כתוב בחוק שיש לו נציג במועצה.

ניסים דהן: ברגע ששר הבריאות זה מישהו אחר, אז מהמועצה הזאת, שהיא מועצה לאומית שצריכה לדאוג לאינטרסים של מדינת ישראל, משרד הבריאות יצא.

רוני מילוא: דווקא כשהיא הגישה את החוק הייתי שר הבריאות.

ניסים דהן: שר הבריאות ברמה הלאומית צריך לומר את דברו במועצה כזאת חשובה.

ניסים דהן: משרד הבריאות יושב בוועדות עליונות, בוועדות מחוזיות, במועצות מקומיות, הוא עושה את הדיגום של המים, הוא זה שנותן את האישורים לחופי שחייה.

ניסים דהן: פה, משום מה, הוא איננו.

ניסים דהן: זה מצביע על הכיוון.

איוב קרא: הרב נסים דהן, לשר רוני מילוא אין נציג בחוק.

ניסים דהן: אם זה מצביע על כיוון, אז זה לא רק מתן כיוון אלא אמירה חד-משמעית.

ניסים דהן: הממשלה עוד לא הביעה עמדה.

ניסים דהן: על החלטת ועדת שרים הוגש ערעור.

ניסים דהן: הנושא אמנם נדון בממשלה, אבל הממשלה לא הביעה עמדה.

ניסים דהן: היא הסמיכה שר בממשלה להביא לממשלה חוות דעת על החוק הזה.

ניסים דהן: עבדכם הנאמן הוסמך על ידי ממשלת ישראל להביא חוות דעת על החוק.

ניסים דהן: חוות הדעת שלי הונחה בפני הממשלה.

ניסים דהן: היא עוד לא נדונה כיוון שהשר רוני מילוא שרצה להביע עמדה היה מספר פעמים בחו"ל ולא יכול היה להשתתף בישיבות הממשלה.

ניסים דהן: כל זמן שהשר רוני מילוא לא יוכל להשתתף בישיבות הממשלה, יהיה קשה לדון בהחלטה שהצעתי לממשלה.

רוני מילוא: הייתי בישיבה האחרונה ואני גם אהיה בישיבה הבאה.

רוני מילוא: כנראה שיש כמה סיבות אחרות.

משה גפני: כבוד שר הבריאות, יש כמה חוקים שמעוכבים בוועדה.

ניסים דהן: אני לא מדבר על הוועדה.

משה גפני: יש כמה חוקים שמעוכבים כאן

משה גפני: בגלל התחייבויות של הממשלה להביא עמדה.

משה גפני: למשל, חוק החופים שהולך להיות נדון כאן בשבוע הבא, לאחר שבישיבה הקודמת שהיתה לפני חודש וחצי אמרו שבתוך שלושה חודשים תהיה הצעת חוק ממשלתית.

משה גפני: לא רק שאני לא רואה את הצעת החוק, אני אפילו את הממשלה כבר לא רואה.

ניסים דהן: עבדכם הנאמן הגיש חוות דעת.

ניסים דהן: כמה שנסתובב מסביב בסוף מה שיצוף זה כלובי הדגים.

ניסים דהן: מנסים להגיד שזה שלב קטן, זה שלב שולי.

ניסים דהן: ברגע שתפתרו את כלובי הדגים לא צריך את החוק הזה.

משה גפני: אם מורידים את כלובי הדגים מהחוק, אפשר להמשיך את החקיקה?

ניסים דהן: מי שקורא את חוות הדעת שעשה הצוות שהובלתי, רואה שיש פתרונות לכל הבעיות שהחוק הזה מציב.

ניסים דהן: לא צריך חוק כדי לפתור את הבעיות.

ניסים דהן: לא צריך את החוק הזה כשהעיר אילת צריכה ביוב.

ניסים דהן: יש מספיק חוקים של חוקי תכנון ובנייה וחוקים שמשרד הבריאות מופקד עליהם, שאם העיר אילת לא תפתור את בעיות הביוב שלה היא לא תוכל לבנות עוד בית אחד.

ניסים דהן: הם יודעים את זה.

ניסים דהן: יש כאן הצעת חוק שמקימה עוד גוף, עוד מועצה.

ניסים דהן: אני לא רואה איך זה פותר את הבעיות.

ניסים דהן: זה רק אמור להוביל את מה שיקרה ב-20,30 השנים הקרובות לכיוון מסויים.

ניסים דהן: את זה אף אחד בוודאי לא רוצה.

ניסים דהן: אם רוצים לפתור את הבעיות של העיר אילת אז יש פתרונות.

ניסים דהן: אני הצעתי שכלובי הדגים יצאו משם תוך 3 שנים כך שהעיר אילת תהיה חופשית לעשות בחוף הזה מה שהיא רוצה.

ניסים דהן: יש פתרונות לכלובי הדגים מחוץ לים, עם תפוקה הרבה יותר גדולה, עם העסקת עובדים יותר גדולה.

ניסים דהן: הכל אפשר לעשות ויש פתרונות, אבל מי שרוצה ללכת לכיוונים אחרים של קודם כל להרוס, לשבור ואחר כך נראה איך אנחנו בונים, אנחנו בממשלה לא נוכל לתמוך בזה.

רוני מילוא: הנושא נוגע באופן ישיר ליחסי ישראל ירדן ולהתייחסות של הירדנים כלפי ישראל.

רוני מילוא: רק לפני שבועיים התפרסם מאמר בעיתון ירדני, שבו בילטג'י, שהוא מושל עקבה, אומר בצורה הכי ברורה: "הירדנים מאשימים את ישראל בצורה הכי ברורה, הכי חד משמעית, בזיהום מפרץ עקבה.

רוני מילוא: " אני נפגשתי עם ירדנים כמה פעמים בעת האחרונה.

רוני מילוא: זה אומנם דברים שלא פורסמו תקשורתית כי הירדנים מבקשים לשמור על פרופיל נמוך בפגישות האלה, אבל בכל הפגישות האלה הנושא עלה ודובר בו.

רוני מילוא: אני יודע שכולם יודעים על הנזק שנגרם.

רוני מילוא: אין אחד שמטיל ספק בזה שנגרם נזק.

רוני מילוא: הויכוח הוא על גודל הנזק לאיי האלמוגים.

רוני מילוא: אותי לא מעניין גודל הנזק.

רוני מילוא: מבחינתי, גם שמירה על ערכי הטבע בנמל אילת וגם שמירה על ערכי הטבע בעקבה והקשרים עם ירדן זה אינטרס של מדינת ישראל.

רוני מילוא: ברמת הנגב יש בריכות דגים ביבשה שעובדות יוצא מן הכלל.

רוני מילוא: משתמשים שם במים מליחים לצורך גידול דגים.

רוני מילוא: היום הם עוברים לתהליך של התפלת מים.

רוני מילוא: ישארו להם עודפים של מים מלוחים, שהם אומרים שהם מסוגלים לגדל בהם דניסים ולברקים.

רוני מילוא: כל ההגדה הזאת שאין אפשרות לעשות בריכות ביבשה, מה שכל הזמן אנשי כלובי הדגים אומרים לנו, זה עורבא פרח.

רוני מילוא: אני יכול להביא הנה את המומחים מרמת הנגב, שיבואו ויתנו לכם את הנסיון שלהם של שנים בגידול דגים.

רוני מילוא: השאלה פה היא אם היזמים, שכוללים בתוכם גם קיבוצים וגם חברה אזרחית שאיננה קיבוץ, יעשו יותר כסף או פחות כסף.

רוני מילוא: אם הם יגדלו את הדגים האלה כמו ברמת הנגב הם יעשו פחות כסף, ואם הם יגדלו את הדגים האלה בתוך מפרץ אילת ויזהמו את הים הם יעשו יותר כסף.

רוני מילוא: עם כל הכבוד, אני לא מוכן לתת את ידי בשום תנאי לאינטרסים כלכליים, לא חשוב של איזו קבוצה.

רוני מילוא: אני אלחם על הנושא הזה, בלי להרפות ממנו, עד שניפטר מהרעה החולה הזאת של בריכות הדגים, שמגובות גם בלחצים כספיים וגם בכל מיני לחצים אחרים.

משה גפני: אני מבקש מהיועצת המשפטית של הוועדה לקרוא את הסעיף הראשון.

מירי פרנקל-שור: "מטרת חוק זה לשמר את החי, הצומח והסביבה במפרץ אילת, הן אלו שבים והן אלו שבקו החוף, לשקמם, להגן עליהם, לצמצם ולמנוע את הפגיעה בהם מכל פעילות המתבצעת במפרץ אילת או המשפיעה עליו, ולקבוע עקרונות והוראות להתנהגות, ניהול, פיתוח ושימוש בתחום מפרץ אילת.

מירי פרנקל-שור: "

ניסים דהן: מה ההגדרה של קו החוף?

נחמה רונן: לפי המפה הקיימת היום.

מירי פרנקל-שור: אין הגדרה לקו החוף.

מירי פרנקל-שור: ברור ומובן שהצעת החוק הזאת צריכה לעבור לקריאה ראשונה כשהגבולות של המפרץ תחומים.

מירי פרנקל-שור: אני מציעה שנתייעץ עם המרכז למיפוי ישראל לקביעת קו החוף לגבי מפרץ אילת.

מירי פרנקל-שור: אולי כדאי להיעזר בהגדרת ערך טבע בחוק גנים לאומים, כך שיהיה כתוב "מטרת חוק זה לשמר ערכי טבע במפרץ אילת.

מירי פרנקל-שור: "

ניסים דהן: לא כתוב בחוק מה ההשלכות של מה שיקרה בתחום מדינת ישראל על חופים אחרים במקומות אחרים.

משה גפני: אין דבר כזה.

ניסים דהן: אז תמחקו את מה שאמר השר רוני מילוא.

משה גפני: השר רוני מילוא אמר שבאי שמירה על החופים שלנו אנחנו פוגעים בחופים שלהם.

עופר אבירן: מעבר למרכז הישראלי למיפוי חייבים להתייעץ עם היועץ המשפטי של משרד החוץ, כי כל הנושא של הגבול עם מצרים וירדן הוא נושא שטופל על ידו.

עופר אבירן: ב-18 בינואר 1996 נחתם הסכם בין ישראל וירדן לגבי שמירת מפרץ אילת ועקבה.

עופר אבירן: סעיף 9ה מדבר על נושא של הסדרים מיוחדים לגבי שמירת איכות הסביבה.

עופר אבירן: כל פעולה מחייבת תיאום בין שני הצדדים.

עופר אבירן: על פי הסעיף הזה כלובי הדגים היו צריכים להיות מחוץ למים.

עופר אבירן: צריך לקחת את זה בחשבון.

משה גפני: את כל מה שהעיר משרד החוץ ושר הבריאות צריך לבדוק מבחינת ההסכמים הבינלאומיים.

שרית שפיגלשטיין: יש כמה בעיות עקרוניות בהצעת החוק גם במישור הקנייני וגם במישור התכנוני.

שרית שפיגלשטיין: ההצעה הזאת היא גירסה ראשונית של הצעת החוק הממשלתית שמתייחסת לחוק חופי הים התיכון.

שרית שפיגלשטיין: מאז שעלתה הצעת החוק הממשלתית נערכו דיונים, כאשר במסגרת הדיונים האלה גם שונו סעיפי החוק.

שרית שפיגלשטיין: אחד הסעיפים שדנו בהם הוא סעיף המטרות.

משה גפני: את יודעת שהמתנתי שלושה שבועות, על פי הודעה שלכם, שהחוק יעלה.

שרית שפיגלשטיין: הבנתי שיש איזו שהיא בעייתיות מבחינת השר לאיכות הסביבה.

שרית שפיגלשטיין: זה יעלה ביום ראשון.

שרית שפיגלשטיין: אולי חבל לדון בסעיפים שכבר דנו בהם רבות.

משה גפני: הממשלה עם כל הכבוד לה היא הרשות המבצעת.

משה גפני: אנחנו הרשות המחוקקת.

משה גפני: התפקיד שלנו לעשות חוקים.

משה גפני: לי כיושב-ראש ועדה וכחבר קואליציה חשובה עמדת הממשלה.

משה גפני: אנחנו מדברים על חוק מפרץ אילת שעלה במליאת הכנסת.

משה גפני: הריבון בעניין הזה הוא מליאת הכנסת.

משה גפני: אם יש לכם נוסחים, תביאו אותם בזמן ואני אתחשב בהם.

משה גפני: עכשיו אני לא מתכוון להתחשב בהם.

שרית שפיגלשטיין: יש איזה שהוא סעיף שדווקא יהיה מוסכם על כולם.

משה גפני: תפקידי לפעול על פי תקנון הכנסת.

משה גפני: אם יש חוק שמליאת הכנסת אישרה אני לא יכול למשוך אותו עד אין סוף.

משה גפני: יש מועדים שקבועים בתקנון.

משה גפני: לממשלה היה זמן להביע עמדה.

שרית שפיגלשטיין: דנו בשאלה איך להגדיר את קו החוף.

שרית שפיגלשטיין: אנחנו חושבים שההגדרה של סביבה חופית היתה יכולה להתאים גם בחוק הזה.

מירי פרנקל-שור: מה זו הסביבה החופית?

יהודה זמרת: חוק החופים קבע 500 מטר מקו החוף.

משה גפני: אתה מדבר איתי על מה שהממשלה הולכת להחליט?

משה גפני: תדבר איתי על חוק קיים.

מירי פרנקל-שור: ההצעה של משרד המשפטים היא לא להתעסק עם הנושא של קו החוף.

מירי פרנקל-שור: יכול להיות שאין כאן הכרח לקבוע קו חוף.

מירי פרנקל-שור: בחוק חופי הים התיכון היה חשוב לקבוע מה הגבול של קו החוף.

מירי פרנקל-שור: ההצעה של משרד המשפטים היא לקבוע סביבה חופית.

מירי פרנקל-שור: עוד לא שמענו מה ההגדרה של סביבה חופית.

משה גפני: אין בחוק הגדרה של סביבה חופית.

מירי פרנקל-שור: אבל משרד המשפטים מציע הגדרה של סביבה חופית לחוק הזה.

משה גפני: מה אתם מציעים?

שרית שפיגלשטיין: ההגדרה של סביבה חופית במפרץ אילת היא בעייתית כיוון שאין לנו אמות מידה.

שרית שפיגלשטיין: אנחנו כן נעמוד על זה שיהיו מרחקים מבחינת מטרים.

משה גפני: אני מציע שהיועצת המשפטית תבדוק את הנושא של קו החוף עם המיפוי.

משה גפני: אני מציע שתהיו איתה בקשר.

משה גפני: אם יש לכם הגדרה שמתאימה לסביבה חופית אנחנו נכניס את זה בחוק הזה.

מירי פרנקל-שור: הוועדה תצטרך לתת את הדעת ל- 4 מילים שכתובות בסעיף המטרה.

מירי פרנקל-שור: אחד זה הנושא של הפגיעה; שתיים זה הנושא של הניהול; שלוש זה הנושא של הפיתוח; וארבע זה הנושא של השימוש.

מירי פרנקל-שור: בחוק גנים לאומיים יש הגדרה מאוד רחבה של פגיעה.

מירי פרנקל-שור: אני חושבת שבהמשך, כשנגיע לסעיף 7, נצטרך לראות מה יהיה בגדר פגיעה, ניהול, פיתוח ושימוש.

ניסים דהן: כשאנחנו אומרים "לצמצם ולמנוע את הפגיעה בהם מכל פעילות המתבצעת", אנחנו לא אומרים שאנחנו רוצים להפסיק את הפעילות.

ניסים דהן: יכול להיות שפעילות מסויימת תמשך באותה מתכונת אם נצליח למנוע את הפגיעה שאותה פעילות יוצרת.

ניסים דהן: האם המטרה למנוע את הזיהום או למנוע את הפעילות?

ניסים דהן: אם זה למנוע את הזיהום אז יש לנו מספיק דרכים למנוע זיהומים על ידי התקנת פילטרים.

ניסים דהן: אם המטרה היא למנוע את הפעילות צריך שיהיה כתוב שהמטרה למנוע פעילות מסויימת גם אם היא לא מזהמת.

נחמה רונן: אז נחריג את זה בסעיף 7.

מירי פרנקל-שור: לכן חשוב להגדיר את המילה "פגיעה".

אמיר ילניק: המילים "מכל פעילות" הן מילים קצת גורפות.

אמיר ילניק: אנחנו סבורים שצריך להוריד את המילים "מכל פעילות".

משה גפני: אפשר להוריד את זה.

אהוד גלילי: אני מציע להוסיף לסעיף אחד את המילים "ערכי תרבות".

משה גפני: אמרנו שקוראים לזה ערכי טבע.

אהוד גלילי: טבע לא כולל עתיקות.

רותי רוטנברג: בחוק גנים לאומיים זה ערכי טבע ומורשת.

משה גפני: אוקיי, קיבלנו את ההערה שלך.

יהודה זמרת: אנחנו סבורים שהחוק האמור הוא חוק עוקף תיכנון.

יהודה זמרת: תכנון צריך להתבצע.

יהודה זמרת: יש את חוק השמורות ואת חוק התכנון.

יהודה זמרת: יש חלוקה מסויימת ביניהם.

יהודה זמרת: החוק האמור בא ומתערב.

יהודה זמרת: כיום המועצה הארצית הגישה לוועדות המחוזיות תוכנית מתאר ארצית חדשה במפרץ אילת שאמורה לתכנן את מפרץ אילת.

משה גפני: מליאת הכנסת קיבלה את העיקרון, היא לא קיבלה את עמדתכם.

משה גפני: לגבי הסעיפים הפרטניים שעליהם אתה מדבר שקשורים לחוקי התכנון והבנייה נדבר בהמשך.

יהודה זמרת: אני התייחסתי לחוק ולא לכלובי הדגים.

רותי רוטנברג: המשרד לאיכות הסביבה תמך בהצעת החוק הזאת.

משה גפני: אין עמדת ממשלה ברורה.

משה גפני: אנחנו נכבד כל החלטה של הממשלה.

יהודה זמרת: לפי תקנון הממשלה אם הוגש ערר ההחלטה היא להתנגד.

נחמה רונן: לא היתה החלטה של ועדת שרים.

נחמה רונן: גם לא הוגש ערר.

שרית שפיגלשטיין: הוגש ערר על ההחלטה הראשונה של ועדת שרים.

שרית שפיגלשטיין: ההחלטה הראשונה של ועדת שרים היתה להתנגד.

מירי פרנקל-שור: מפרץ אילת הוא קניין הציבור והוא מיועד לתועלת הציבור, לטובת דור ההווה והדורות הבאים.

שלמה שהם: נושא הקניין הוא נושא רציני מאוד.

שלמה שהם: אנחנו יודעים את הבעיה שהיתה לוועדה הזאת בנושא הקניין בחוק החופים.

שלמה שהם: נציבות הדורות הבאים רואה את החשיבות בלקבוע את הדבר הזה כזכות קניינית.

משה גפני: אתה תומך בחוק הזה?

שלמה שהם: באופן עקרוני אני תומך בחוק.

נסים זאב: מה עושים לגבי אותם קניינים שניתנו בעבר?

נסים זאב: האם אין כוונה לעקור דברים קיימים?

נחמה רונן: כמובן שלא.

נחמה רונן: הסעיף הנוכחי הוא סעיף דקלרטיבי, שבא להצהיר שהמפרץ כערך סביבתי הוא קניין של הציבור ושל הדורות הבאים.

נחמה רונן: אף אחד לא מתכוון למלון X, לקיוסק Y. אין כאן כוונה לקניינים פרטיים או לקניינים של הרשות המקומית, אלא מדובר על המפרץ כאיזור שצריך לשמר לטובת הדורות הבאים.

נחמה רונן: זה לא משהו ששייך לגוף פרטי כזה או אחר.

משה גפני: אנחנו נצטרך לכתוב שהחוק הזה לא נוגע במה שקיים היום.

משה גפני: זכויות קנייניות שקיימות היום במפרץ אילת לא ייפגעו.

משה גפני: מדובר על כל פעילות מכאן ואילך.

רותי רוטנברג: זכויות שהוקנו כדין.

משה גפני: כמובן.

משה גפני: הבעיה תהיה עם כלובי הדגים.

משה גפני: יבואו כלובי הדגים ויטענו שהזכויות הקנייניות שלהם שם הם כחוק וכדין.

משה גפני: במקרה של כלובי הדגים יש זכויות קנייניות שמוגבלות בזמן.

משה גפני: הסעיף הזה הוא המשך של סעיף המטרה.

משה גפני: הוא בא לומר שמפרץ אילת הוא קניין הציבור.

משה גפני: בחלקו השני של הסעיף נכתוב שכל זה חל רק מכאן ואילך, לא על מה שקיים היום.

מירי פרנקל: אז בשביל מה צריך את הסעיף הזה?

נסים זאב: לא נדע מי נמצא בהגדרת הסעיף ומי לא.

משה גפני: מבחינתי הסעיף הזה יכול להימחק.

משה גפני: מציעת החוק אומרת שהיא רוצה את הסעיף הדקלרטיבי.

אורי אריאל: הדקלרציה הזאת יכולה להאריך את הדיונים.

אורי אריאל: השאלה היא אם שווה לך בשביל ההצהרה לעשות עוד דיונים.

נחמה רונן: לא קריטי.

שרית שפיגלשטיין: סעיף דומה לסעיף הזה מופיע בחוק המים.

שלמה שהם: זכות הקניין היא זכות יסוד.

שלמה שהם: איכות הסביבה היא עדיין לא זכות יסוד.

שלמה שהם: הנושא של זכות הקניין הוא משמעותי.

שלמה שהם: נצטרך גם לכתוב שהוא איננו פוגע בזכויות קניין קיימות.

שלמה שהם: אין על זה ויכוח.

שלמה שהם: צריך ליצור מצב משפטי שיהיה משמעותי.

שלמה שהם: המחוקק לא יכול לצפות כל מה שיקרה בעתיד.

שלמה שהם: אם אנחנו רוצים להבטיח שהדבר הזה יישמר, אני חושב שהדבר הזה חיוני.

שלמה שהם: אני לא יודע מה יקרה בעוד 5 שנים, בעוד 10 שנים.

שלמה שהם: הדבר הזה כן משמעותי, ובלבד שהוא לא יפגע בזכויות קניין קיימות.

משה גפני: המציעה מוכנה להוריד את הסעיף הזה.

רותי רוטנברג: המצב היום הוא, שכמעט כל תחום נפרד הוא תחום נמל.

רותי רוטנברג: הם משכירים את הים כמו שמשכירים מחסן בתוך הנמל.

נחמה רונן: מה את מציעה?

רותי רוטנברג: אני מציעה שנמצא נוסח שיתגבר על המוקשים האלה.

משה גפני: מה יהיה אם נכתוב את המילים "נכס לאומי"?

יהודה זמרת: אתה בעצם מעביר אותו מהפרט ללאום.

שלמה שוהם: כפוף לזכויות קניין קיימות.

משה גפני: יש מישהו מחברי הוועדה שמתעקש שהסעיף הזה יישאר?

משה גפני: לא.

מירי פרנקל-שור: אולי תאפשר לנו לנסח את הסעיף.

משה גפני: מקובל.

משה גפני: אני מציע שאת הנושא של קניין הציבור לא נכניס.

שרית שפיגלשטיין: איך אפשר לדבר על מפרץ אילת בלי לדבר על זכות הקניין?

משה גפני: אנחנו נדבר בפרטים.

מירי פרנקל-שור: בחוק זה – "המועצה" – המועצה המייעצת לשר כאמור בסעיף 4 לחוק זה; "מפרץ אילת" – השטח המסומן במפה הכלולה בתוספת הראשונה לחוק זה, לרבות התחום שמעל פני הקרקע ביבשה, פני הים, קרקעית הים ועומק הים, תת-הקרקע ביבשה ובים ומשאבי הטבע והנוף, החי והצומח שבהם ומעליהם;

אורי אריאל: תוסיפי את הארכיאולוגיה.

קריאה: קיימת מפה?

מירי פרנקל-שור: צריך לשאול את חברת הכנסת נחמה רונן אם קיימת מפה.

מירי פרנקל-שור: בידינו אין מפה.

נחמה רונן: המפה שאני מתבססת עליה היא המפה הרשמית של מדינת ישראל.

יהודה זימרת: איפה התיחום?

משה גפני: יש מפה של מפרץ אילת?

נחמה רונן: יש במשרד הפנים.

יהודה זמרת: במפה של כל ארץ ישראל.

נחמה רונן: במשרד הפנים יש מפה לפי מחוזות.

נחמה רונן: לכל מחוז יש את המפה שלו.

נחמה רונן: תיקח את המפה של אחד המחוזות ותראה את מפרץ אילת.

יהודה זמרת: הממשלה מחליטה על זה, לא משרד הפנים.

יהודה זמרת: למחוז דרום יש גבולות, אבל הגבולות שלו ביבנה.

משה גפני: האם יש מפה רסמית של מפרץ אילת?

שלמה שהם: הוועדה צריכה להחליט על התיחום.

נחמה רונן: זו לא מפה ספציפית.

נחמה רונן: מפרץ אילת מופיע במפות.

נחמה רונן: אפשר להזמין מהמרכז למיפוי מפה שתגדיר את תחומי המפרץ.

רותי רוטנברג: הקושי בים הוא לא גדול.

רותי רוטנברג: הבעיה תהיה בחוף.

משה גפני: אני מבקש מחברת הכנסת נחמה רונן להביא לישיבה הבאה מפה.

נחמה רונן: אני מבקשת שהוועדה תזמין מהמרכז למיפוי את המפה.

משה גפני: את צריכה להגדיר.

נחמה רונן: אני אגדיר להם בדיוק.

אמיר ילניק: הכנסת קיבלה בחוק ההסדרים תיקון לחוק התכנון והבנייה.

אמיר ילניק: אנחנו מבקשים להוסיף לסעיף 3 הגדרה כפי שהיא תוקנה בחוק ההסדרים, כפי שהכנסת קיבלה, כי אנחנו לא יכולים ליצור פה חוק שינגוד את התיקון שהכנסת קיבלה.

נחמה רונן: חוק ההסדרים נכון לשנה אחת, כאשר כל שנה גורעים או מוסיפים.

אמיר ילניק: לא נכון.

אמיר ילניק: התיקון הוא תיקון.

אמיר ילניק: אנחנו מבקשים להוסיף הגדרה של תשתיות לאומיות בסעיף 3.

מירי פרנקל-שור: מה שאתה רוצה זה סעיף תחולה שיאמר שחוק זה לא יחול על תשתיות לאומיות.

אמיר ילניק: בסעיף 3 אני מבקש להוסיף הגדרה של תשתיות לאומיות כפי שהיא נקבעה בחוק ההסדרים, כפי שהיא הוספה בחוק התכנון והבנייה.

משה גפני: תגיד לי לאיזה צורך.

אמיר ילניק: זה יכול להיות מתקן התפלה וזו יכולה להיות תחנת כוח.

משה גפני: אם נראה שיש צורך בהגדרה של תשתיות לאומיות, נוסיף את ההגדרה הזאת.

משה גפני: כרגע אני עוד לא יודע במה מדובר.

נחמה רונן: גם ועדת הכספים, שאישרה בסופו של דבר את הוועדה לתשתיות לאומיות, עשתה את זה תחת מחאה.

נחמה רונן: לא מדובר פה על ועדה עוקפת חוקי תכנון ובנייה לנצח, אלא לתת מענה למצב מאוד עכשווי שיש כמה תשתיות לאומיות שרוצים לקדם אותן והן תקועות.

רותי רוטנברג: החוק הזה בא לתת עדיפות לערך של מפרץ אילת.

משה גפני: אם יתברר שיש צורך לאומי ממדרגה ראשונה בהגדרה של תשתיות לאומיות שגוברת על החוק של מפרץ אילת, לא נכניס את זה?

רוני פנחס: אנחנו מבקשים להוסיף הגדרה של שטחים סגורים ושל מתקנים בטחוניים.

משה גפני: אנחנו ניקח את הניסוח שהיה לנו בחופי הים התיכון.

מירי פרנקל-שור: את הסייפה בהגדרה של מפרץ אילת, כלומר את משאבי הטבע והנוף, החי והצומח, אנחנו נתאים ל..

משה גפני: זה יקח בחשבון את ההערה של רשות העתיקות לגבי הארכיאולוגיה.

מירי פרנקל-שור: 4(א) השר יקים מועצה לשימור מפרץ אילת וזה הרכבה: (1) נציג המשרד לאיכות הסביבה שימנה השר לאיכות הסביבה; (2) נציג משרד הפנים שימנה שר הפנים; (3) נציג משרד התיירות שימנה שר התיירות; (4) נציג משרד התשתיות הלאומיות שימנה שר התשתיות הלאומיות; (5) נציג משרד התרבות המדע והספורט שימנה שר התרבות המדע והספורט; (6) נציג משרד החוץ שימנה שר החוץ; (7) נציג משרד הביטחון שימנה שר הביטחון; (8) נציג משרד התעשייה והמסחר שימנה שר התעשייה והמסחר; (9) נציג משרד האוצר שימנה שר האוצר; (10) נציג מינהל מקרקעי ישראל שימנה ראש המינהל; (11) נציג המועצה הארצית לתכנון ולבניה שימנה ראש המועצה ;(12) נציג עיריית אילת שתמנה מליאת מועצת העיר אילת; (12) נציג עיריית אלת שתמנה מליאת מועצת העיר אילת; (13) שלושה נציגים של המוסדות האקדמיים העוסקים בחקר הימים ובביולוגיה ימית; (14) נציג המכון לחקר הימים והאגמים שימנה ראש המכון; (15) נציג רשות הגנים הלאומיים וששמורות הטבע שימנה יושב-ראש הרשות; (16) נציג החברה להגנת הטבע; (17) נציג עמותה ציבורית להגנת ערכי טבע; (18) נציג התאחדות בתי המלון בישראל שימנה ראש ההתאחדות; (ב) השר, לאחר התייעצות עם המועצה, ימנה לה, מבין חבריה, יושב-ראש.

אורי אריאל: המשרדים הבאים חסרים: משרד החקלאות,

אורי אריאל: משרד התחבורה ומשרד הבריאות.

אורי אריאל: המועצה האזורית גם חייבת להיות פה.

איוב קרא: אני מצטרף להערה של חבר הכנסת אורי אריאל.

איוב קרא: צריך להיות גם נציג למשרד ראש הממשלה.

שרית שפיגלשטיין: אנחנו לא מבינים לשם מה קיימת הוועדה הזאת ואיך היא תתפקד.

משה גפני: יש את סעיף 5 – תפקידי המועצה.

שרית שפיגלשטיין: אבל איך היא אמורה לתפקד?

שרית שפיגלשטיין: אין לה מנגנון, אין לה עובדים.

שרית שפיגלשטיין: איך היא אמורה לעשות ייזום פעולות?

נחמה רונן: זה עניין של השר.

משה גפני: את מתנגדת לזה שתהיה מועצה?

שרית שפיגלשטיין: לא, אם יסבירו לי למה היא קיימת.

משה גפני: לשמר את מפרץ אילת.

שרית שפיגלשטיין: צריך להיות איזה שהוא גוף שיהיה מתחת למשרד לאיכות הסביבה.

שרית שפיגלשטיין: הוא ייעץ למשרד לאיכות הסביבה.

שרית שפיגלשטיין: כל ההנחיות והפעולות והתוכניות יצאו מהמשרד.

מירי פרנקל-שור: בסעיף 5(ב) כתוב "תפקידי הרשות".

מירי פרנקל-שור: האם זה תפקידי המועצה?

נחמה רונן: כן.

רותי רוטנברג: רציתי לתת את הדוגמה של מועצת גנים לאומיים ושמורות טבע.

רותי רוטנברג: זה גוף שהוא לצד הרשות, לא כפוף לרשות.

רותי רוטנברג: הסעיפים האלה הם לפי הדוגמה הזאת.

רותי רוטנברג: שם נכנסים האינטרסים הכלליים.

משה גפני: שרית שואלת למה צריך גוף נפרד, למה זה לא יכול להיות גוף תחת המשרד לאיכות הסביבה.

רותי רוטנברג: יש דוגמה מצויינת של מועצת גנים לאומיים ושמורות טבע שמורכבת מנציגים של גורמים כדוגמת ההצעה הזאת.

רותי רוטנברג: יש לה תפקידים דומים והיא מתפקדת כגורם רציני שקובע מדיניות.

משה גפני: מי מתקצב את המועצה?

רותי רוטנברג: אין לה תקצובים.

יהודה זמרת: העלות שלה נופלת על הרשות.

משה גפני: ההחלטות של המועצה חייבות להיות מיושמות?

רותי רוטנברג: בהחלט.

רותי רוטנברג: בגוף החוק כתוב שהכרזה, למשל, על גן לאומי או על שמורת טבע הם כפוף לאישור.

רותי רוטנברג: לפיסקה (13) כדאי להוסיף את מי שימנה.

רותי רוטנברג: אולי ימנה השר מתוך רשימה שתוגש לו.

משה גפני: זה צריך להיות גם שר החינוך וגם השר לאיכות הסביבה.

מירי פרנקל-שור: רותי, אולי כדאי ללכת לסעיף 13(2) לחוק הגנים, ששם יש התייעצות עם מוסדות מדעיים שיש להם עניין.

משה גפני: נכתוב "שימנו השר לאיכות הסביבה ושר החינוך".

רותי רוטנברג: בפיסקה (14) זה לא מכון, זאת חברה לחקר ימים ואגמים בע"מ.

מירי פרנקל-שור: זאת חברה ממשלתית?

משה גפני: בפיסקה (14) יהיה כתוב "נציג החברה לחקר הימים והאגמים שימנה מנכ"ל החברה".

רותי רוטנברג: בפיסקה (17) אני מציעה שיהיה נציג גוף ציבורי שעיקר מטרתו או מטרתו הגנה.

רותי רוטנברג: זה לאו דווקא קואופרטיב.

משה גפני: "נציג גוף ציבורי שמטרתו הגנה על ערכי טבע".

רותי רוטנברג: גם פה הייתי אומרת שהשר ימנה מתוך רשימה שיגישו לו.

אורון פרץ: כיוון שבמפרץ אילת נמצא נמל אילת, שהוא נכס אסטרטגי שהממשלה החליטה עליו, אנחנו מציעים ומבקשים להצטרף.

משה גפני: למשרד התחבורה אין אינטרס במפרץ אילת יותר מאשר לרשות הנמלים והרכבות.

אורון פרץ: יש את המעגנה של היאכטות שלא קשורה לרשות הנמלים.

אורון פרץ: כיוון שהכנסת החליטה להפריד את הפעילות הנמלית ממשרד התחבורה, אני חושב שגם כבעלי מקרקעין במפרץ וגם כבעלי פעילות נמלית מאוד נרחבת כדאי שהם יהיו בפנים ולא בחוץ.

רותי רוטנברג: בעיקר כבעלי מקרקעין.

משה גפני: רשות הנמלים והרכבות הפכה להיות קבלן משנה של המדינה.

משה גפני: לפי דעתי אסור היה לעשות דבר כזה.

משה גפני: היא מחכירה את זה לא לצורכי הנמל.

משה גפני: אם הייתם באים ואומרים בצורה חד-משמעית שזה לא יהיה, אז זה לא היה.

משה גפני: אני מציע להוסיף את משרד ראש הממשלה, את משרד החקלאות, את המשרד לשיתוף פעולה איזורי, את משרד הבריאות, את משרד התחבורה ואת רשות הנמלים והרכבות.

משה גפני: את נציג המועצה האיזורית חבל אילות ו-3 נציגים של מוסדות אקדמיים שעוסקים בחקר הימים ובביולוגיה ימית שימנו שרי החינוך ואיכות הסביבה אנחנו גם צריכים להוסיף לרשימה.

משה גפני: בסעיף (14) נכתוב "נציג החברה לחקר הימים והאגמים שימנה מנכ"ל החברה".

משה גפני: לגבי נציג עמותה ציבורית אני לא יודע מה אנחנו עושים.

רותי רוטנברג: השר לאיכות הסביבה ימנה אותו מתוך רשימה שיגישו לו.

משה גפני: דיברנו על כך שתוגש רשימה לשר לאיכות הסביבה.

משה גפני: זה מקובל עליכם?

משה גפני: השר לאיכות הסביבה ימנה נציג של גוף ציבורי שעניינו הגנה על ערכי הטבע, מתוך רשימה שתוגש לו על ידי הגופים.

מירי פרנקל-שור: מה התכלית של הקמת המועצה?

מירי פרנקל-שור: כשיש מועצה שיש לה תכלית צריך לראות את ההרכב.

מירי פרנקל-שור: על-מנת שנחליט מה ההרכב צריך להבין את התכלית.

מירי פרנקל-שור: מכל התוספות האלה יש לנו בערך 17 נציגי ממשלה.

מירי פרנקל-שור: אני רוצה לדעת מה התכלית כדי להתאים את ההרכב של המועצה לתכלית ולתפקידים.

משה גפני: התפקיד שלה הוא לייעץ לשר בקביעת מדיניות, ליזום פעולות לשימורו של מפרץ אילת.

מירי פרנקל-שור: יש פה, לדעתי, איזה שהוא חוסר איזון בהרכב הרשות.

משה גפני: תקראי את סעיף 5.

מירי פרנקל-שור: 5(א)" המועצה תייעץ לשר בקביעת מדיניות למימוש מטרות חוק זה כאמור בסעיף 1.

מירי פרנקל-שור: (ב) בלי לפגוע בכלליות האמור בסעיף קטן (א) יכללו תפקידי המועצה גם את אלה: (1) ייזום פעולות לשימורו של מפרץ אילת; (2) הכנת תכניות לשימורו של מפרץ אילת; (3) עידוד יוזמות לשימורו של מפרץ אילת; (4) תאום בין משרדי הממשלה, הרשויות והגופים העושים לשימורו של מפרץ אילת; (5) ייזום מחקרים ואספקת מידע בכל הקשור ליוזמות ולתכניות לשימורו של מפרץ אילת.

מירי פרנקל-שור: " אולי כדאי לשמוע מחברת הכנסת נחמה רונן כיצד היא רואה את תכלית המועצה.

נחמה רונן: תראי, אני בעניין הזה נצמדתי למועצת גנים ושמורות טבע שמייעצת בנושאים שונים שקשורים לגנים לאומיים ושמורות טבע.

נחמה רונן: אמרנו שיש פה מטרה דקלרטיבית ומטרה של שימור לטובת הדורות הבאים.

נחמה רונן: אני חשבתי שנכון שתהיה מועצה מייעצת לשר.

נחמה רונן: גם היום יש מועצה מייעצת לשר לאיכות הסביבה.

נחמה רונן: לא מדובר באנשים שיש להם תפקיד.

נחמה רונן: הם באים פעם בכמה זמן ואומרים את דעתם בנושאים שונים.

מירי פרנקל-שור: בחוק הגנים יש 7 נציגי ממשלה, 5 נציגי רשויות מקומיות, 7 נציגים מקרב המוסדות האקדמיים, 4 נציגי ציבור וכו'.

מירי פרנקל-שור: יש שם איזה שהוא איזון.

מירי פרנקל-שור: אם אני מבינה אותך, את רוצה שהגוף הזה יהיה גוף ירוק.

נחמה רונן: אני רוצה שזה יהיה גוף עם אוריינטציה ירוקה.

מירי פרנקל-שור: אם המטרה של חברי הכנסת המציעים להקים גוף עם אוריינטציה ירוקה, צריך לחשוב אם הגיוני שיהיו פה קרוב ל-20 נציגי ממשלה.

מירי פרנקל-שור: הוועדה צריכה לקיים דיון על השאלה אם כל נציגי הממשלה הם רלוונטיים.

מירי פרנקל-שור: נכון שכולם רלוונטיים, אבל יש כאלה שהם יותר רלוונטיים מאחרים.

משה גפני: את צודקת, אבל נניח שיהיה כתוב בחוק שאסור שיהיו כלובי דגים במפרץ אילת.

משה גפני: יכול לבוא משרד החקלאות למועצה לשימור מפרץ אילת ולהגיד "אני כן רוצה שיהיו כלובי דגים".

משה גפני: גם משרדי הממשלה יודעים שתפקידם לשמר את מפרץ אילת.

משה גפני: המשרד היחיד שתפקידו לדאוג לאיכות הסביבה זה המשרד לאיכות הסביבה.

משה גפני: במקרה, המשרד לשיתוף פעולה אזורי תומך בעניין.

משה גפני: להוציא את שני המשרדים האלה כל משרדי הממשלה נגד.

מירי פרנקל-שור: אז אתה רק תומך במה שאני אומרת.

מירי פרנקל-שור: צריך לעשות איזון של שילטון מקומי, של נציגי הציבור.

משה גפני: השילטון המקומי הוא גם בעייתי, כי העירייה בעד והמועצה האזורית נגד.

משה גפני: אנחנו מדברים על חוק מאוד מוגדר.

משה גפני: יש כאן אינטרסים מיידים וברורים על נושא ספציפי.

יובל יועז: אני מציע לשנות את הניסוח כדי לתת סמכויות אופרטיביות לאותה מועצה, לא רק תפקיד ייעוץ.

יובל יועז: אם זה יסתכם בתפקיד ייעוץ, השר יוכל להתעלם מהמועצה.

אמיר ילניק: בניגוד למועצת הגנים ושמורות הטבע, יש פה גוף מקביל.

אמיר ילניק: למה לטרטר את הפקידים, את היזמים?

משה גפני: סעיף 1 אושר.

משה גפני: סעיף 2 נמחק.

משה גפני: סעיף 3 הופך להיות סעיף 2 אבל הוא לא מאושר עד שלא תהיה פה מפה.

משה גפני: חברת הכנסת רונן תצטרך להביא את המפה.

משה גפני: סעיף 4 ישאר כנראה סעיף 4, אפילו שמחקנו את סעיף 2, כיוון שסעיף 5 יהפוך להיות סעיף 3.

משה גפני: לסעיף 4 צריך להוסיף את הגופים שדיברנו עליהם.

משה גפני: את ההערות לגבי סעיפים 3 ו-4 נשמע בישיבה הבאה.

משה גפני: תודה רבה, הישיבה נעולה.